ar Kuldīgas novada domes

2025.gada 19.decembris

lēmumu (prot. Nr.16., p.62.)

**KULDĪGAS NOVADA DOMES FNANSĒTĀ KONKURSA**

**KULTŪRAS PROJEKTU UN NEVALDĪBAS KULTŪRAS ORGANIZĀCIJU DARBĪBAS ATBALSTAM 2025. GADĀ**

**NOLIKUMS**

1. Konkursa par Kuldīgas novada domes finansējuma saņemšanu kultūras projektu īstenošanai un nevaldības kultūras organizāciju darbības atbalstam (turpmāk – konkursa) mērķis ir veicināt kultūras pieejamību sabiedrībai, sabiedrības līdzdalību kultūras procesu veidošanā novadā un finansiāli atbalstīt UR reģistrētās juridiskās personas, biedrības un nodibinājumus.
2. **Konkursa uzdevums ir:**
	1. nodrošināt Kuldīgas novada kultūrtelpu ar kvalitatīvām kultūras aktivitātēm;
	2. veicināt sabiedrības jaunradi un radošumu;
	3. veicināt Kuldīgas novada kultūrvēsturiskā mantojuma saglabāšanu un attīstību;
	4. veicināt inovatīvas, starptautiski aktuālas kultūras attīstību;
	5. sekmēt sabiedrības līdzdalību kultūras aktivitāšu veicināšanā.
3. Konkursam paredzētos līdzekļus piešķir konkursa kārtībā. Konkursam pieejams finansējums ir 25 000 EUR (divdesmit pieci tūkstoši eiro un 00 centi). Piešķirtā līdzfinansējuma apjoms vienam projektam nav lielāks par 1 500 EUR (viens tūkstotis pieci simti eiro un 00 centi) gan nevaldības organizāciju darbības atbalstam, gan kultūras projektu īstenošanai). Ja nevaldības organizācija vēlas saņemt atbalstu gan kultūras projekta īstenošanai, gan organizācijas darbības atbalstam – jāiesniedz divi atsevišķi projekti.
4. Konkursa īstenošanas laiks ir no 01.02.2025. līdz 31.12.2025.
5. Konkursā finansējumu piešķir divu veidu atbalstam:

5.1. kultūras projektu īstenošanai;

5.2. kultūras nevaldības organizāciju darbības atbalstam (t.sk., telpu īre, komunālie maksājumi, komunikācijas, transporta izdevumi, u.c.). Kultūras nevaldības organizāciju darbības atbalstam tiks piešķirts finansējums līdz 20% no kopējā konkursam piešķirtā finansējuma. Organizāciju darbības atbalstam pieteikties var biedrības un nodibinājumi, kuru pamatdarbība saistīta ar kultūras jomu.

1. Konkursā atbalstīto projektu aktivitāšu īstenošanas vieta – Kuldīgas novada teritorija.
2. Konkursā var piedalīties juridiskas personas – UR reģistrētās kultūras organizācijas.
3. Konkursā neatbalsta pašvaldības kultūras institūcijas un iestādes, aģentūras, kapitālsabiedrības, ja projekta ideja un tēma ir saistīta ar kultūras institūcijas pamatdarbību un funkciju.
4. Konkursa izsludināšana un pieteikumu iesniegšana:
	1. paziņojumu par konkursu publicē Kuldīgas novada pašvaldības bezmaksas izdevumā „Kuldīgas novada vēstis”;
	2. konkursa nolikums un pieteikuma veidlapu publicē interneta mājaslapā [www.kuldigasnovads.lv](http://www.kuldigasnovads.lv), sadaļā “Iedzīvotājiem/kultūra”.
	3. pieteikumi 2025.gada kultūras projektu konkursam jāiesniedz elektroniski. Tiem jābūt parakstītiem ar drošu elektronisko parakstu un jānosūta uz Kuldīgas novada pašvaldības e-adresi: \_default@90000035590 vai e-pastā: dome@kuldiga.lv, līdz 2025.gada 10. janvārim, plkst. 16.00.
5. **Pieteikumu noformējums un saturs:**
	1. Pieteikums iesniedzams latviešu valodā, vienā eksemplārā;
	2. Pieteikuma tekstam jābūt datorrakstā;
	3. Pieteikumā jābūt aizpildītām visām veidlapām;
	4. Pieteikuma pirmajai lapai jābūt pieteikuma veidlapai (Pielikums Nr. 1);
	5. **Pieteikuma kultūras projektu īstenošanai aprakstā** (Pielikums Nr. 2)

 **jāiekļauj:**

* + 1. projekta nepieciešamības pamatojums;
		2. projekta mērķi un uzdevumi;
		3. projekta darbības programma, termiņi;
		4. projekta paredzamie rezultāti;
		5. informācija par projekta īstenotājiem;
		6. projekta kopējā tāme, kas sastādīta atbilstoši LR nodokļu likumdošanai un

 tās pamatojums (tāmes paraugs Pielikums Nr.4);

* + 1. ja konkursam prasītajā summā tiek iekļautas ar atlīdzību saistītas pozīcijas, jānorāda atlīdzības saņēmējs un viņa radošās darbības apraksts;
		2. projekta vadītāja CV;
		3. projekta pieteikumam var pievienot arī citus pielikumus pēc iesniedzēja ieskata.
	1. **Pieteikuma kultūras nevaldības organizāciju darbības atbalstam**

 ( Pielikums Nr.3) aprakstā jāiekļauj:

* + 1. informācija par organizācijas mērķiem un uzdevumiem;
		2. finansiālā atbalsta nepieciešamības pamatojums;
		3. informācija par organizācijas paredzētajām aktivitātēm 2025. gadā;
		4. informācija par 2024. gadā īstenotiem projektiem;
		5. informācija par organizācijas mērķauditoriju;
		6. projekta kopējā tāme (Pielikums Nr. 4);
		7. pieprasītā finansējuma tāmes pamatojums;
		8. nevaldības organizācijas vadītāja CV;
		9. ja konkursam prasītajā summā tiek iekļautas ar atlīdzību saistītas pozīcijas, jānorāda atlīdzības saņēmējs un viņa radošās darbības apraksts;
		10. projekta pieteikumam var pievienot arī citus pielikumus pēc iesniedzēja ieskata.
1. Projektu vērtēšanas administratīvie kritēriji:
	1. Projekta pieteikums ir iesniegts projektu konkursa grafikā noteiktā termiņā;
	2. Projekta pieteikums atbilst šī nolikuma 10.punkta prasībām;
	3. Projekta pieteikuma iesniedzējs ir savlaicīgi nokārtojis līdzšinējās saistības ar Kuldīgas novada pašvaldību;
2. Projektu vērtēšanas kvalitatīvie kritēriji:
	* 1. projekta atbilstība konkursa mērķim un uzdevumiem;
		2. projekta pieteikuma kvalitāte;
		3. projekta organizēšanas un vadības kvalitāte;
		4. sabiedrības iesaistīšana projekta norisē;
		5. dažādu sabiedrības grupu konsolidācija un sabiedrības interešu ievērošana;
		6. kompetentu speciālistu iesaistīšana pasākumu veidošanā;
		7. projekta iesniedzēja organizācijas līdzšinējā darbības pieredze un kompetence.
3. **Konkursā finansējumu nepiešķir:**
	1. projektiem, kuru mērķis neatbilst konkursa nolikuma 1. un 2. punktam;
	2. projektiem, kas jau ir realizēti līdz projektu konkursa noslēgumam;
	3. projektiem, kuros ietverta infrastruktūras veidošana vai uzlabošana;
	4. aktivitātēm, kas paredz pamatlīdzekļu, inventāra un reklāmas materiālu (suvenīru, t-kreklu, krūzīšu u.c) iegādi;
	5. aktivitātēm, kas paredz ēdināšanas un kafijas paužu izdevumu segšanu, balvu un prēmiju iegādi un izmaksu;
	6. projekta vadītāja atalgojumam;
	7. projektiem, kuru iesniedzējs ir fiziska persona;
4. **Projekta pieteicēja tiesības un pienākumi.**
	1. Projekta pieteicējs pirms projektu iesniegšanas termiņa beigām var veikt izmaiņas iesniegtajā projektā, papildināt iesniegto projektu vai atsaukt to.
	2. Persona, kura iesniedz projekta pieteikumu finanšu līdzekļu saņemšanai, piekrīt visiem projektu konkursa noteikumiem un ir atbildīga par projektā un tā pieteikumā norādīto ziņu patiesumu, kā arī par Latvijas Republikā spēkā esošo normatīvo aktu prasību ievērošanu, realizējot projektu.
	3. Projekta pieteicējam mēneša laikā pēc projekta īstenošanas beigu termiņa jāsniedz rakstiska atskaite par atbalstītajam projektam piešķirtā finansējuma apjomu un izlietojumu (Pielikums Nr. 5). Atskaite jāiesniedz elektroniski, jāparaksta ar drošu elektronisko parakstu un jānosūta uz Kuldīgas novada pašvaldības e-adresi: \_default@90000035590 vai e-pastā: dome@kuldiga.lv.
5. **Projektu pieteikumu izskatīšanas kārtība**.
	1. Projektu pieteikumus, kuri atbilst konkursa mērķim un nolikuma prasībām, vērtē Kuldīgas novada domes Kultūras, tūrisma un starptautiskās sadarbības komisija kopā ar pašvaldības kultūras nodaļu.
	2. Komisija ir tiesīga uzaicināt pretendentus uz pārrunām, kā arī uzaicināt citus speciālistus atzinumu sniegšanai.
	3. Lēmumprojektu par finansējuma piešķiršanu izskata Kuldīgas novada domes Sociālo, izglītības un kultūras jautājumu komitejā, bet galīgo lēmumu par finansējuma piešķiršanu pieņem Kuldīgas novada dome.
6. **Konkursa rezultātu paziņošana.**
	1. Finansēto projektu saraksts tiek publicēts Kuldīgas novada pašvaldības bezmaksas izdevumā „Kuldīgas novada vēstis”, kā arī Kuldīgas novada pašvaldības mājas lapā [www.kuldigasnovads.lv](http://www.kuldigasnovads.lv);
	2. Pēc konkursa rezultātu apstiprināšanas Kultūras nodaļa rakstiski informē pretendentus par konkursa rezultātiem.
7. **Līguma slēgšanas un atskaitīšanās kārtība.**
	1. Kuldīgas novada pašvaldība slēdz projekta finansēšanas līgumu ar projekta īstenotāju par projekta realizēšanu. Informāciju par līguma noslēgšanas termiņiem Kuldīgas novada pašvaldība nosūta projekta iesniedzējam vienlaikus ar atbildi par konkursa rezultātiem.
	2. Projekta īstenotājs atskaitās Kuldīgas novada pašvaldībai par projekta aktivitāšu īstenošanu un finansējuma izlietojumu saskaņā ar Projekta atskaites sagatavošanas kārtību (Pielikums Nr. 5).

Domes priekšsēdētāja Inese Astaševska